Приложение 2

**ПРОЕКТ НА ДОГОВОР**

№ ............................/................... г.

С предмет **„Строителни и монтажни работи на помещение, находящо се в ФХФ, собственост на СУ „Св. Климент Охридски“ - София, по договор № BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии", финансиран чрез Оперативна програма** **„Наука и образование за интелигентен растеж“ 2014-2020, съфинансирана от** **Европейския фонд за регионално развитие (ЕФРР) .**

Днес, …………………..... 2018 г., в гр. София, между:

**1.** **Софийски университет „Св. Климент Охридски”**, със седалище и адрес на управление гр. София, бул. “Цар Освободител“ № 15, ЕИК по Булстат: 000670680, представляван от проф. дфн Анастас Герджиков – Ректор и ............................ – главен счетоводител, в качеството им на **ВЪЗЛОЖИТЕЛ,** от една страна,

и

**2.** [Наименование на Изпълнителя] с адрес: със седалище и адрес на управление: [*седалище и* *адрес на управление на изпълнителя*], [ЕИК / код по Регистър БУЛСТАТ / регистрационен номер или друг идентификационен код […] [и ДДС номер […], представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя* наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 112, ал. 1 от Закона за обществените поръчки и в изпълнение на Решение № ….………/ …………2018 г. на Ректора на СУ, и при условията на чл. 18, ал. 1, т. 8 от Закона за обществените поръчки (ЗОП) се сключи настоящият договор за следното:

**I. ПРЕДМЕТ НА ДОГОВОРА**

**Чл.1. (1).** **ВЪЗЛОЖИТЕЛЯТ** възлага,а **ИЗПЪЛНИТЕЛЯТ** приема срещу възнаграждение на своя отговорност да изпълни строително-монтажни дейности на помещение помещение ***(лаборатория „Дисперсни системи и реология в чистите технологии“*** ***към лабораторен комплекс «Нанострутурирани материали и Дисперсни системи» ),*** находящо се в ФХФ, собственост на СУ „Св. Климент Охридски“ – София с предмет ***„Строителни и монтажни работи на помещение, находящо се в ФХФ, собственост на СУ „Св. Климент Охридски“ - София, по договор № BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии", финансиран чрез Оперативна програма „Наука и образование за интелигентен растеж“ 2014-2020, съфинансирана от Европейския фонд за регионално развитие (ЕФРР),*** съгласно условията на този договор.

**(2) ИЗПЪЛНИТЕЛЯТ** се задължава да изпълни дейностите по ал. 1 в съответствие с настоящия договор, и приложенията, които са неразделна част от него, а именно:

1. Приложение № 1 - Технически спецификации (от документацията за обществената поръчка);

2. Приложение № 2 - Техническо предложение (от офертата на **ИЗПЪЛНИТЕЛЯ**);

3. Приложение № 3 - Ценово предложение (от офертата на **ИЗПЪЛНИТЕЛЯ**);

4. Приложение № 4 - Списък на технически лица, които участникът ще използва за извършване на строителството, включително на тези, отговарящи за контрола на качеството (от офертата на **ИЗПЪЛНИТЕЛЯ**);

5.Приложение № 5 - Копие от валидна застрахователна полица “Професионална отговорност на участниците в проектирането и строителството”.

**(3)** В изпълнението предмета на договора се включва също:

- изготвянето и представянето от страна на ИЗПЪЛНИТЕЛЯ на подробен план-график за извършване на СМР с посочване на времетраенето и последователността на всяка от тях, като за начало се счита датата на предаването на обекта, като в план – графика се посочи крайния срок за приемане на обекта.

- изготвянето и представянето от страна на изпълнителя на подробен план за безопасност и здраве

- представяне от страна на ИЗПЪЛНИТЕЛЯ на относимата документация, съпровождаща вложените материали и елементи /технически сертификати и спецификации/, за съгласуване от страна на Възложителя, чрез неговите представители.

- обезопасяването и почистването на околното пространство около и в обекта, както и извозването на строителните и други отпадъци, резултат от извършващият се ремонт.

Изготвянето и представянето, за съгласуване от страна на Възложителя, на план-графика за извършване на СМР и плана за безопасност и здраве се осъществява в срока по чл. 3 от договора, но преди реалното започване на неговото изпълнение.

**Чл. 2. (1) ИЗПЪЛНИТЕЛЯТ** се задължава да изпълни строително-монтажните дейности, предмет на настоящия договор, при стриктно спазване в последователност и срокове, съгласно изготвения и представен от него линеен график, Закона за устройство на територията (ЗУТ), касаещи определената категория строителство, изискванията към строежите на чл. 169, ал. 1, ал. 2 и ал. 3 от ЗУТ и Наредба №2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи, както и всички действащи към момента на изпълнението закони, правилници и нормативи в Република България, касаещи изпълнението на обект от такъв характер, включително по отношение на противопожарната безопасност и опазването на околната среда.

**(2)**Изпълнението на поръчката, предмет на настоящия договор, ще се извърши с материали на **ИЗПЪЛНИТЕЛЯ**,съответстващи на изискванията от техническата спецификация на **ВЪЗЛОЖИТЕЛЯ**, на посочените изисквания в инвестиционния проект (неразделна част от Приложение № 1 - Технически спецификации) по отделните му части и сертификати за качество/декларации за съответствие, съответстващи на изискванията по БДС (или еквивалент), въвеждащи европейски стандарти и Техническото предложение (Приложение № 2 към договора).

**(3)**Строително-монтажните работи ще бъдат изпълнени съгласно количествената сметка за обекта (неразделна част от Приложение № 1 - Технически спецификации).

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл.3.(1)**Срокът за изпълнение на дейностите, предмет на настоящата поръчка е не повече от **75 календарни дни** и не по-малко от 40 (четиридесет) календарни дни, и започва да тече от датата на предоставяне на достъп до обекта, посредством Протокол от типа Образец 2 за предаване на строителната площадка на Изпълнителя, изготвен от Възложителя.В срока се включва времето за изпълнение на всички дейности от обхвата на предмета на договора.

Поръчката приключва с приемане изпълнението на всички дейности, предмет на поръчката, от определено от Възложителя длъжностно лице с подписването на окончателен двустранен приемателен протокол, към който са приложени междинно съставените приемо-предавателен протоколи и протоколи от типа Обр.19За РСМР дейностите

Договорът, влиза в сила от датата на подписването му и завеждането му в деловодната система на Възложителя.

**(2)**Протокол от типа Образец 2 по ал. 1 се подписва в срок до 5 (пет) дни след покана от страна на **ВЪЗЛОЖИТЕЛЯ**.

**(3)** Отделните дейности от обхвата на предмета на настоящия договор се изпълняват в срокове, съгласно представения от **ИЗПЪЛНИТЕЛЯ** и утвърден от **ВЪЗЛОЖИТЕЛЯ** линейния график и диаграмата на работната ръка за изпълнение на поръчката, в които са отразени последователността и времевата продължителност на дейностите.

**(4)** За дата на изпълнение на договора се счита датата на подписването на окончателния приемо-предавателен протоколпо чл. 20, удостоверяващ цялостно изпълнение на предмета на договора.

**Чл. 4.** Мястото на изпълнение на Договора е: помещение в сградата на ФХФ при СУ „Св. Климент Охридски“, находяща се на адрес: гр. София, бул. „Джеймс Баучер“ № 1.

**III. ЦЕНА, РЕД И СРОКОВЕ ЗА ПЛАЩАНЕ**

**Чл.5.(1)**Общата стойност на възложената с настоящия договор поръчка e в размер на............. (словом:.............) лева без ДДС и ……… (словом …………) лева с ДДС (наричана по-нататък **“Цената”** или “Стойността на Договора”), съгласно Ценовото предложение на **ИЗПЪЛНИТЕЛЯ,** съставляващо Приложение № 3, която представлява сбор от общата предлагана цена по чл. 5, ал. 2 и стойността за непредвидени разходи по чл. 5, ал. 3 от настоящия договор.

**(2)**Общата предлагана цена за изпълнение на всички предвидени строително -монтажни работи съгласно приложената към ценовото предложение (Приложение № 3 към Договора) количествено-стойностна сметка (КСС), съответстваща по дейности и количества с обобщената количествена сметка, предоставена от **ВЪЗЛОЖИТЕЛЯ**, е в размер на .............. лева (словом:.............) без ДДС и ……… (словом: …………) лева с ДДС.

**(3)**Стойност за непредвидени разходи в размер до 10 % от общата предлагана цена по ал. 2 е в размер до ............... лева (словом:.............) без ДДС и ……… (словом: …………) лева с ДДС.

**Чл. 6. (1)** В цената по чл. 5 са включени всички разходи на **ИЗПЪЛНИТЕЛЯ** за изпълнение на Договора, включително за труд, разходите за персонала, който ще изпълнява поръчката, и за неговите подизпълнители (*ако е приложимо*), включително временно строителство и непредвидени видове работи, възникнали по време на строителството, в това число и разходите за отстраняване на всякакви дефекти до изтичане на гаранционния срок, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ.**

**(2)** Цената, посочена в чл. 5, е крайна за отделните дейности, свързани с изпълнението на строителството, посочени в Ценовото предложение на **ИЗПЪЛНИТЕЛЯ,** за времето на изпълнение на Договора и не подлежи на промяна. Стойността е максимално допустима за изпълнение на Договора, при извършване в пълен обем на всички дейности, включени в предмета на договора.

**(3)**При възникване на необходимост от обективно появили се непредвидени строително-монтажни работи (СМР) или се наложи определени видове работа от КСС да отпаднат и същите да се заменят с други такива, разплащането им ще се извърши по единични цени (доказани с анализи), формирани по следните ценови показатели, заявени в Ценовото предложение на **ИЗПЪЛНИТЕЛЯ**:

|  |  |
| --- | --- |
| Часова ставка |  **\_\_\_\_\_\_ лв./ч.ч.** |
| Допълнителни разходи върху труда |   **\_\_\_\_\_\_ %** |
| Допълнителни разходи върху механизация |  **\_\_\_\_\_\_ %** |
| Доставно-складови разходи върху стойността на доставените материали |  **\_\_\_\_\_\_ %** |
| Печалба върху всички ремонтно-строителни работи |  **\_\_\_\_\_\_ %** |

**(4)** Количество, вид, номенклатура и цена на вложените материали и механизация - използваните в актуалния брой на “Справочник за цените в строителството”, РН (“Разходни норми”) или УСН (“Уедрени сметни норми”) - издание на Консорциум “СЕК”, а ако не фигурира там - по представени фактури за конкретния обект и количество. Окончателната стойност на СМР(СРР) се калкулира на база цените, формирани по реда на ал. 3, върху действително изпълнените работи, доказани с “Подробна количествена сметка” и “Протокол обр. 19”, представени на хартиен и цифров носител във формат “EXEL”, подписан от представители на двете страни.

**Чл. 7. (1) ВЪЗЛОЖИТЕЛЯТ** ще заплати на **ИЗПЪЛНИТЕЛЯ** сума дообщата цена по чл. 5, ал. 2 или цената до стойността по чл. 5, ал. 1 (ако се наложи заплащане на непредвидени СМР) от този Договор, чрез банков превод по сметката на **ИЗПЪЛНИТЕЛЯ,** както следва:

**1. ВЪЗЛОЖИТЕЛЯТ** изплаща еднократно аванс от 20 %) на **ИЗПЪЛНИТЕЛЯ** в размер на …...… лева (словом:..........) без ДДС и …. (словом: ……) лева с ДДС, съставляващ не повече от....... % от цената по чл. 5, ал. 2 от този Договор, в срок до 7 (седем) календарни дни от подписване на протокол от типа на Образец 2 за откриване на строителната площадка на обекта, след представяне на оригинална фактура за дължимата сума и обезпечение в полза на **ВЪЗЛОЖИТЕЛЯ** за авансово предоставените средства. Гаранцията в полза на **ВЪЗЛОЖИТЕЛЯ** за авансово предоставените средства се представя в една от следните форми:

а) Парична сума в размер равен на стойността на авансовото плащане с ДДС, преведена по сметката на **ВЪЗЛОЖИТЕЛЯ** в БНБ; Банков код (BIC): ………………….; Банкова сметка (IBAN):……………………………………….;

б) Безусловна и неотменима банкова гаранция за авансово плащане, издадена в полза на **ВЪЗЛОЖИТЕЛЯ** (по образец на банката издател, одобрена от **ВЪЗЛОЖИТЕЛЯ**) покриваща пълния размер на аванса с ДДС, обезпечаваща задължението на **ИЗПЪЛНИТЕЛЯ** да възстановява полученото авансово плащане по договора, при условията посочени в него;

в) Застраховка в полза на **ВЪЗЛОЖИТЕЛЯ**, която обезпечава предоставения аванс за изпълнението на договора, чрез покритие на отговорността на **ИЗПЪЛНИТЕЛЯ** да възстановява полученото авансово плащане по договора, при условията посочени в него (по образец на застрахователя, одобрена от **ВЪЗЛОЖИТЕЛЯ**). Застраховката, следва да покрива - пълния размер на аванса с ДДС и риска от неизпълнение на задължението по Договора на **ИЗПЪЛНИТЕЛЯ** да възстановява предоставеното му авансово плащане, съгласно договора.

в.1. Валидността на гаранцията за обезпечаване на авансовото плащане следва да бъде със срок не по-кратък от 75 (седемдесет и пет) календарни дни. **ВЪЗЛОЖИТЕЛЯТ** може да изиска удължаването му с оглед обезпечаване на авансовото плащане, невъзстановено до изтичането на този срок.

в.2.**ВЪЗЛОЖИТЕЛЯТ** освобождава гаранцията за авансовото плащане, без да дължи лихви (в случай на обезпечаване с парична сума), в срок до 3 (три) календарни дни, след връщане или освобождаване на аванса или след приемане от **ВЪЗЛОЖИТЕЛЯ** на извършени от **ИЗПЪЛНИТЕЛЯ** дейности по договора.

**2**.**Окончателно плащане** - след цялостното изпълнение на всички дейности, предмет на обществената поръчка, в срок до 10 (десет) работни дни, от датата на представяне от **ИЗПЪЛНИТЕЛЯ** на следните документи:

 - Подписан приемателно-предавателен протокол за цялостно изпълнение на обществената поръчка – Образец 19;

 - Оригинална фактура, издадена от Изпълнителя за стойността за цялостното изпълнение на предмета на договора, намалена със стойността на извършеното авансово плащане по т. 1. от Раздел III на настоящия договор.

 **(2)**Когато за частта от СМР, която се изпълнява от подизпълнител, изпълнението може да бъде предадено отделно от изпълнението на останалите строителни работи, подизпълнителят представя на **ИЗПЪЛНИТЕЛЯ** отчет за изпълнението на съответната част от строително-монтажните работи, заедно с искане за плащане на тази част пряко на подизпълнителя.

**(3) ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(4) ВЪЗЛОЖИТЕЛЯТ** приема изпълнението на частта от СМР, и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ,** до момента на отстраняване на причината за отказа.

**(5) ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на **ИЗПЪЛНИТЕЛЯ,** в срок определен от **ВЪЗЛОЖИТЕЛЯ.**

**(6)**Изменения в количеството на отделните видове строително-монтажни работи и/или непредвидени такива се допускат само в рамките на общата цена и при доказана обективна необходимост за това, след одобрение от страна на **ВЪЗЛОЖИТЕЛЯ.** Непредвидените дейности се остойностяват по ценовите показатели, посочени в чл. 6, ал. 3 от Договора.

**Чл. 8.** **(1)** Всички плащания по този договор се извършват в лева чрез банков превод по следната банкова сметка на **ИЗПЪЛНИТЕЛЯ:**

Банка: ...........................................

BIC: ..............................................

IBAN: ...........................................

**(2)** При промяна на банковата сметка, посочена в ал. 1, **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок от 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

 **IV. ГАРАНЦИИ ЗА ИЗПЪЛНЕНИЕ**

**Чл. 9. (1)** При подписване на настоящия договор, **ИЗПЪЛНИТЕЛЯТ**, представя безусловна и неотменима банкова гаранция за изпълнение, застраховка или парична сума, внесена по сметка на СУ „Св. Климент Охридски“. Гаранцията за изпълнение на договора е в размер на 4 % от стойността на договора без включен ДДС. Гаранцията се предоставя под формата на депозирана парична сума по банковата сметка на **ВЪЗЛОЖИТЕЛЯ** или като безусловна и неотменима банкова гаранция или застраховка, която обезпечава изпълнението чрез покритие на отговорността на **ИЗПЪЛНИТЕЛЯ**, със срок на валидност, както следва:

А) Гаранция в размер на 3 % от общата стойност на договора без ДДС със срок на валидност не по-малко от 30 (тридесет) календарни дни ***след изтичане на срока за изпълнение на СМР по настоящия договор.***

Б)Гаранция в размер на 1 % от общата стойност на договора без ДДС със срок на валидност не по-малко от 30 (тридесет) календарни дни ***след изтичане на най-дългия от предложените гаранционни срокове по договора***.

 **(2)** Срокът на действие на банковата гаранция по договора или застраховката, следва да бъде не по-кратък от 30 (тридесет) дни след изтичане на срока за изпълнение на дейностите по договора, съгласно чл. 3 от същия, с оглед евентуално предявяване на претенция от страна на **ВЪЗЛОЖИТЕЛЯ.**

 **(3)** Гаранцията по ал. 1 обезпечава точното и своевременно изпълнение на задълженията на **ИЗПЪЛНИТЕЛЯ** по договора. При забава в изпълнението на договора, **ИЗПЪЛНИТЕЛЯТ** е длъжен да удължава гаранцията със срок не по-кратък от 30 (тридесет) дни след крайния срок за приключване на изпълнението на предмета на договора. **ВЪЗЛОЖИТЕЛЯТ** не дължи лихви върху посочената гаранция за периода на нейното действие, през който средствата законно престояват при него.

**Чл.10.** Когато като Гаранция за изпълнение се представя парична сума, сумата се внася по банковата сметка на **ВЪЗЛОЖИТЕЛЯ**, посочена в Документацията за обществената поръчка:

**Банка: ………………………………………**

**BIC: ……………………………………….**

**IBAN: ……………………………………….**

**Чл.11.(1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

**1.** да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

**2.** да бъде със срок на валидност за целия срок на действие на Договора, плюс 30 (тридесет) дни след прекратяването на Договора, с оглед евентуално предявяване на претенция от страна на **ВЪЗЛОЖИТЕЛЯ.**

**(2)** Банковите разходи по откриването и поддържането на Гаранцията за изпълнение във формата на банкова гаранция, /както и по усвояването на средства от страна на **ВЪЗЛОЖИТЕЛЯ**, при наличието на основание за това/, са за сметка на **ИЗПЪЛНИТЕЛЯ**.

**Чл.13.(1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, която трябва да отговаря на следните изисквания:

**1.** да обезпечава изпълнението на този Договор чрез покритие на отговорността на **ИЗПЪЛНИТЕЛЯ;**

**2.** да бъде със срок на валидност за целия срок на действие на Договора, плюс 30 (тридесет) дни след прекратяването на Договора;

**(2)** Разходите по сключването на застрахователния договор и поддържането на валидността на застраховката за изисквания срок, /както и по всяко изплащане на застрахователно обезщетение в полза на **ВЪЗЛОЖИТЕЛЯ** са за сметка на **ИЗПЪЛНИТЕЛЯ**.

**Чл. 14. (1) ВЪЗЛОЖИТЕЛЯТ** освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане на изпълнените дейности по ремонта в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

 **(2)** Освобождаването на Гаранцията за изпълнение се извършва, както следва:

 **1.** когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ,** посочена в чл. 8, ал. 1 от Договора;

 **2.** когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

 **3.** когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

 **(3)** Гаранцията в размер на 3 % от общата стойност на договора се освобождава, в срок до 30 календарни дни от след изпълнението на договора и след писмето поискване от страна на **ИЗПЪЛНИТЕЛЯ**.

 **(4)** Гаранцията в размер на 1 % от общата стойност на договора се освобождава, в срок до 30 календарни дни след изтичането на най-дългия от предложените гаранционни срокове по договора и след писмето поискване от страна на **ИЗПЪЛНИТЕЛЯ**.

 **(5)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл.15. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ,** като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**V. ПРАВА И ЗАДЪЛЖЕНИЯ НА СТРАНИТЕ**

Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ВЪЗЛОЖИТЕЛЯ**

**Чл. 16.(1) ВЪЗЛОЖИТЕЛЯТ** има право:

1. Да изисква от **ИЗПЪЛНИТЕЛЯ** да извърши дейностите, включени в предмета на договора, качествено, в срок и без отклонения, съгласно изискванията на договора и приложенията към него;

2. Да осъществява контрол върху качественото и срочно изпълнение на дейностите по договора в съответствие с Техническите спецификации към документацията за участие в обществената поръчка, Техническото предложение, Ценовото предложение и КСС от офертата на **ИЗПЪЛНИТЕЛЯ** за участие в обществената поръчка, както и план-графика, включително да изисква от **ИЗПЪЛНИТЕЛЯ** информация и разяснения във всеки момент от изпълнението на договора;

3. Да не приеме изпълнението при констатиране на пропуски и/или недостатъци, като отправи до **ИЗПЪЛНИТЕЛЯ** писмени възражения, ако пропуските и/или недостатъците са поправими и да иска отстраняването им;

4. Да откаже приемане на изпълнението на съответната дейност в случаите на пълно или частично неизпълнение и да развали договора;

5. да прекрати този договор едностранно, в случай, че **Изпълнителят** не изпълнява възложеното в обема, срока и при условията на договора;

6. да дава указания на **Изпълнителя** във връзка с предприемането на действия, които са необходими за доброто изпълнение на този договор. Те са задължителни за **Изпълнителя**, освен ако противоречат на императивни правни разпоредби или са технически неосъществими;

7. Да проверява по време на изпълнението на строително-монтажните работи влаганите в строителството доставени материали и оборудване от **ИЗПЪЛНИТЕЛЯ.**

**(2). ВЪЗЛОЖИТЕЛЯТ** се задължава:

1. Да заплати на **ИЗПЪЛНИТЕЛЯ** цената по Раздел III при пълно, точно и навременно изпълнение на задълженията му по договора;

2. Да предаде строителната площадка на **ИЗПЪЛНИТЕЛЯ** с Протокол за откриване на строителната площадка, в съответствие с условията по този договор;

3. Да осигури помещение за съхраняване на доставените съоръжения, оборудване и материали за изпълнение на договора;

4. Да осигури достъп на **ИЗПЪЛНИТЕЛЯ** до мястото на изпълнение на предмета на договора в съответствие с вътрешните правила на СУ, както и да му съдейства по време на изпълнение на дейностите по строително-монтажните работи;

5. Да приеме изпълнението на предмета на договора, ако същото е извършено в съответствие с изискванията на **ВЪЗЛОЖИТЕЛЯ**, посочени втози договор, приложенията към него и съгласно действащата нормативна уредба и стандарти в Република България;

6. Да дава становища и коментари по изработената документация по договора и да ги предоставя своевременно на **Изпълнителя;**

7. Да определи длъжностно лице за осъществяване процеса на координация с **ИЗПЪЛНИТЕЛЯ**, както и за приемане на извършените работи по договора, съставяне и подписване на съответните документи.

8. Да подава своевременно заявка чрезопределено от него отговорно длъжностно лицеза повреда, дефект или промяна в техническите характеристики на изпълнените СМР, проявили се по време на работадо **ИЗПЪЛНИТЕЛЯ**;

**Чл. 17. ВЪЗЛОЖИТЕЛЯТ** не носи отговорност във връзка с претенции, искове или жалби, вследствие на нарушение на нормативни изисквания или авторски права от страна на **ИЗПЪЛНИТЕЛЯ.**

**Общи права и задължения на ИЗПЪЛНИТЕЛЯ**

**Чл. 18. (1) ИЗПЪЛНИТЕЛЯТ** има право:

1. Да получи цената по договора при условията и в срока по Раздел III от договора;

2. Да иска от **ВЪЗЛОЖИТЕЛЯ** необходимото за изпълнение на задълженията му по настоящия договор съдействие, като осигуряване на достъп до мястото на изпълнение на договора и предоставяне на наличните при него данни и информация, необходими за изпълнението;

3. Да иска от **ВЪЗЛОЖИТЕЛЯ** приемане на резултатите от изпълнените дейности, предмет на настоящия договор, при точно изпълнение на договорните задължения;

**(2) ИЗПЪЛНИТЕЛЯТ е длъжен:**

1.Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него и на изискванията на действащите нормативни актове, приложими към тези дейности;

2.Да предоставя своевременно исканата от **ВЪЗЛОЖИТЕЛЯ** информация за хода на изпълнение на договора;

3.Да предоставя възможност на **ВЪЗЛОЖИТЕЛЯ** да проверява изпълнението на предмета на договора;

4. Да съгласува предварително с **ВЪЗЛОЖИТЕЛЯ** доставката на основните материали, съоръжения и оборудване;

5. Да определи упълномощен свой представител, който да има правата и задълженията да го представлява пред **ВЪЗЛОЖИТЕЛЯ** по изпълнението на настоящия договор;

6.Да изпълнява своите задължения по този договор безпристрастно и лоялно и съобразно принципите на професионалната етика;

9.   Да спазва последователността и сроковете, предложени в съгласувания от **ВЪЗЛОЖИТЕЛЯ** план-график при изпълнение на дейностите по договора;

11. Да изпълнява предмета на настоящия договор в съответствие със строителните правила и нормативи, действащи в Република България и изискванията на **ВЪЗЛОЖИТЕЛЯ**;

12.Да уведомява **ВЪЗЛОЖИТЕЛЯ** писмено за възникнали въпроси;

13.Да осигури изискващите се здравословни и безопасни условия на труд при изпълнение на ръководените от него строително-монтажни дейности. Щетите, настъпили в резултат от неспазване на това задължение, са изцяло за сметка на **ИЗПЪЛНИТЕЛЯ**;

14.Да ограничи действията на своя персонал и оборудване (механизация) в границите на обекта;

15. Да поддържа актуална застрахователна полица за проектант и строител по чл. 173, ал. 2 от ЗУТ, като срокът на валидност на застраховката трябва да е в сила до крайния срок за изпълнение на договора за възлагане на обществената поръчка, както и 30 дни след изтичането му. В случай, че същата изтече преди указания по-горе срок, то **ИЗПЪЛНИТЕЛЯТ** следва да поднови действието й със срок, не по-малък от срока на договора за възлагане на обществената поръчка и 30 дни след изтичането му;

16. Да отстранява проявилите се дефекти по време на гаранционния период в установените за това срокове;

17.да третира всички документи и информация, предоставени му във връзка с изпълнението на договора, като поверителни, като няма право, освен ако това е необходимо за целите на изпълнението на договора, да публикува или предоставя на трети лица информация, свързана с договора, без предварителното писмено съгласие на **Възложителя**. Ако възникне спор по отношение наложителността на публикуване или обявяване на такава информация за целите на изпълнението на договора, решението на **Възложителя** е окончателно;

18. Да отговаря за извършената от подизпълнителите си работа, когато за изпълнението на поръчката е ангажирал подизпълнители, като за своя работа;

19. Да представя на **Възложителя** съответните документи за произхода и за качество на вложените материали, изделия и елементи; Всички материали, изделия и елементи, които ще бъдат използвани при изпълнение на строителството, да съответстват на изискванията по съответните БДС. Преди полагане на материалите да представя мостри за одобрение от страна на Инвеститорския контрол и Възложителя.

20. Да извърши необходимите дейности, свързани с изпълнението на ремонтните работи;

21. Редът за прилагане на техническите спецификации на строителните продукти следва да е в съответствие с Регламент № 305/2011, чл.5, ал.2 и 3 от ЗТИП и Наредба № РД-02-20-1 от 05 февруари 2015 г. за условията и реда за влагане на строителните продукти в строежите на Република България;

22. Да влага материали при извършване на строително-монтажни работи, които отговарят на изискванията на Наредба № РД-02-20-1 от 5.02.2015 г. за условията и реда за влагане на строителни продукти в строежите на Република България;

23. Напълно да възстанови за своя сметка, всички нанесени повреди и щети на сградата, инфраструктурата и съществуващата техника по време на изпълнение на настоящия договор;

24. За реално извършените дейности по изпълнение предмета на настоящия договор, да представи на **ВЪЗЛОЖИТЕЛЯ** съставен и подписан от страна на **ИЗПЪЛНИТЕЛЯ** протокол от типа Протокол – Образец 19;

25. За целия период на изпълнение на договора да има на разположение, посочения от него в „Списък на техническите лица” от ЕЕДОП, квалифициран изпълнителски и експертен персонал, и да осигури квалифицирано ръководство и инвеститорски контрол на всички дейности, предмет на настоящия договор. В случай, че възникне обективна необходимост за смяна на лице от списъка (писмено обоснована и съгласувана с **ВЪЗЛОЖИТЕЛЯ**), **ИЗПЪЛНИТЕЛЯТ** трябва да осигури друго лице с не по-малка квалификация от замененото лице, така че да не се прекъсва изпълнението на дейностите, предмет на договора;

26. Приема всички дейности, предмет на настоящия договор, да бъдат обект на проверки от страна на представители на **ВЪЗЛОЖИТЕЛЯ;**

27. През целия период на изпълнение на настоящия договор да упражнява, за своя сметка, функции на координатор по безопасност и здраве, съгласно приложимата нормативна уредба;

28. След цялостно изпълнение на дейностите по договора да подпише окончателен приемо-предавателен протокол.

29. Да спазва всички срокове, касаещи изпълнението на предмета на настоящия договор.

* 1. **VІ. ПОДИЗПЪЛНИТЕЛИ**

*/Разделът се прилага когато Изпълнителят е декларирал в ЕЕДОП, че ще ползва подизпълнители/*

**Чл.19.(1).** Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на договора.

**(2)** **ИЗПЪЛНИТЕЛЯТ** няма право да:

1. сключва договор за подизпълнение с лице, което не отговаря на съответните критерии за подбор съобразно вида и дела на поръчката, който ще изпълнява, и за него не са налице предварително обявените от възложителя основания за отстраняване от поръчката;

            2. възлага изпълнението на една или повече от дейностите, предмет на договора на лица, които не са ПОДИЗПЪЛНИТЕЛИ;

            3. заменя посочен в офертата ПОДИЗПЪЛНИТЕЛ, освен в случайте на чл. 66, ал. 11 от ЗОП.

            4. превъзлага една или повече от дейностите, които са включени в предмета на договора за подизпълнение.

 (**3)** При замяна или включване на подизпълнител изпълнителят представя на възложителя всички документи, които доказват изпълнението на условията по чл. 66, ал. 11 от ЗОП.

**Чл.20.(1)** В срок до три дни от сключването на договор за подизпълнение и/или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или допълнителното споразумение на **ВЪЗЛОЖИТЕЛЯ,** заедно с доказателства, че са изпълнени условията на чл. 66, ал. 2 и 11 от ЗОП.

 (**2)** След сключване на настоящия договор и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**Чл.21. (1)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ,** **ВЪЗЛОЖИТЕЛЯТ** заплаща възнаграждение за тази част на подизпълнителя.

 **(2)** Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

 (**3)** Към искането по ал. 2 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

 **(4)** **ВЪЗЛОЖИТЕЛЯТ** има право да откаже плащане по ал. 1, когато искането за плащане е оспорено, до момента на отстраняване на причината за отказа.

 **(5)** **ВЪЗЛОЖИТЕЛЯТ** заплаща цената на подизпълнителя, освен при отказ по ал. 4, в срок до 15 /петнадесет/ дни от приемане на работата по ал. 1, получаване на становището по ал. 3 от **ИЗПЪЛНИТЕЛЯ** и одобрението на издадена от подизпълнителя оригинална данъчна фактура.

 **(6)** Плащанията по настоящия договор ще се извършват по банков път в български лева по следната сметка на подизпълнителя:

БАНКА: ……………………;

BIC: …………………………;

IBAN: …………………………...

 **(7)** В случай, че по време на изпълнението на договора банковата сметка бъде променена ПОДИЗПЪЛНИТЕЛЯТ уведомява своевременно ВЪЗЛОЖИТЕЛЯ за това обстоятелство.

**Чл.22.(1)** При сключването на договор с подизпълнител ИЗПЪЛНИТЕЛЯТ е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;

2. действията на подизпълнителите няма да доведат пряко или косвено до неизпълнение на договора;

3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

**(2)** В случай, че **ВЪЗЛОЖИТЕЛЯТ** установи, че подизпълнител не изпълнява възложените му дейности съгласно настоящия договор, той може незабавно да изиска от **ИЗПЪЛНИТЕЛЯ** сам да извърши тези работи.

**VII. ПРЕДАВАНЕ И ПРИЕМАНЕ НА ИЗПЪЛНЕНИЕТО. ГАРАНЦИОННИ СРОКОВЕ.**

**Чл.23.(1)** След влизане в сила на договора, изрично определени от възложителя представители предават на определените от изпълнителя негови представители подлежащото на ремонт помещение, за което между страните се изготвя и подписва нарочен приемо-предавателен протокол, в който се описва състоянието на подлежащото на ремонт помещение към момента на предаването му. Реалното изпълнение на работите не може да започне по-рано от момента на подписване на протокола, за което **ВЪЗЛОЖИТЕЛЯ,** чрез своите представители се задължава да предаде работните площи на **ИЗПЪЛНИТЕЛЯ** най-късно до 5 работни дни след влизане в сила на договора.

 **(2)** Приемането на работата по настоящия договор се осъществява чрез подписване на нарочен приемо-предавателен протокол между представители на страните, удостоверяващ приключване на дейностите по договора и предаване на работното помещение и прилежащи площи в състояние отговарящо за нормалното му функциониране и на това съответстващо към момента на предаването му. Протоколът съдържа констатации за извършен оглед на ремонтираните обекти и положително/съответно отрицателно становище относно приемането на работата. При приемане на работата представителите на страните отчитат и описват реално извършените работи в количествен показател /кв., бр./, като отразяват констатациите в протокола.

**(3)** Представителите на **ВЪЗЛОЖИТЕЛЯ** имат право да откажат приемането на работата при открити недостатъци или дефекти. Последните се описват в протокола по чл. 20, ал. 2 като Изпълнителят предлага разумен срок за тяхното отстраняване – последното за негова сметка. Приемането на работата се извършва след извършване на нов оглед, чрез приемо-предавателен протокол. При наличието на забава **ВЪЗЛОЖИТЕЛЯТ** запазва правото си да приложи клаузите на Раздел VIII от договора.

**(4)** В случай, че **ИЗПЪЛНИТЕЛЯТ** не отстрани недостатъците или дефектите в предложения от него по ал. 3 срок е налице пълно неизпълнение на договора.

**Чл. 24. (1)**Гаранционният срок за извършените строителни и монтажни работи (СМР) е .............. (словом:.................) години, в съответствие с Техническото предложение на **ИЗПЪЛНИТЕЛЯ***.*

**(2)** Гаранционният срок за вложени при изпълнението на строително-монтажните работи материали е ................ (словом:............) месеца, в съответствие с Техническото предложение на **ИЗПЪЛНИТЕЛЯ.**

**(3)** Гаранционните срокове започват да текат от подписване на окончателния приемо-предавателен протокол за изпълнение на договора по чл. 20 от договора.

**(4)** **ИЗПЪЛНИТЕЛЯТ** се задължава да отстранява за своя сметка скритите недостатъци и появилите се впоследствие дефекти, в гаранционните срокове по ал. 1 и 2.

**(5)**При установяване на нередности и/или некачествено извършени строително- монтажни работи, преди изтичане срока на договора, същите ще се констатират с протокол, съставен и подписан от представители на **ВЪЗЛОЖИТЕЛЯ** и **ИЗПЪЛНИТЕЛЯ**, като протокола незабавно се предава на **ИЗПЪЛНИТЕЛЯ** с указан срок за отстраняване на дефекта.

**(6)**При проявени скрити дефекти, установени след извършване на строително-монтажните работи, преди края на гаранционните срокове, в резултат на вложени некачествени материали, доставени от **ИЗПЪЛНИТЕЛЯ** или некачествено изпълнени строително-монтажни работи от **ИЗПЪЛНИТЕЛЯ**, същият е длъжен да ги отстрани за своя сметка в срок, от.................... (.................................) календарни дни от уведомяването му.

**VIII. САНКЦИИ ПРИ НЕИЗПЪЛНЕНИЕ**

**Чл. 25.** В случай че **ИЗПЪЛНИТЕЛЯТ** не започне дейностите по договора в срок, както и ако неизпълни и/или наруши задължение, произтичащо от този договор, **ВЪЗЛОЖИТЕЛЯТ** има право да прекрати договора и да задържи внесената гаранция за добро изпълнение като неустойка. Тази разпоредба не се прилага в случай, че изпълнението не е започнало поради вина на **ВЪЗЛОЖИТЕЛЯ** или непредвидени обстоятелства.

**Чл. 26.** Ако **ИЗПЪЛНИТЕЛЯТ** не изпълни предмета на договора в договорения срок за изпълнение същият дължи на **ВЪЗЛОЖИТЕЛЯ** неустойка в размер на **0.5 %** от стойността без ДДС по чл.5, ал. 1 и ал. 2 на съответната дейност, за всеки ден закъснение, но не повече от общо 10% от цената на договора. След достигане на максималният размер на неустойката **ВЪЗЛОЖИТЕЛЯТ** има правото да развали договора.

**Чл. 27.** При неточно или некачествено изпълнение, **ИЗПЪЛНИТЕЛЯТ** дължи на **ВЪЗЛОЖИТЕЛЯ** освен отстраняване на недостатъците, и неустойка в размер 10% от стойността на разходите без ДДС, необходими за отстраняване на неточното или некачествено изпълнение.

**Чл.28.(1)** При неизпълнение на задълженията по договора, освен неустойка по съответната алинея в посочените в чл. 23 размери, **ВЪЗЛОЖИТЕЛЯТ** има право да развали договора без предизвестие, без да дължи обезщетение.

 **(2)** Всяка от страните може да претендира по общия ред за обезщетения за претърпените от нея вреди, ако техния размер надвишава уговорената неустойка. Неустойките и санкциите, вредите и пропуснатите ползи по този договор се събират, съгласно Закона за задълженията и договорите и Гражданския процесуален кодекс.

 **IX. ПРЕКРАТЯВАНЕ НА ДОГОВОРА**

**Чл.29.** **(1**) Този Договор се прекратява:

 **1.** с изтичане на срока на Договора по чл.3, ал. 1;

 **2.** при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства;

 **3.** при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

 **4.** при условията по чл. 5, ал. 1, т. 3 от ЗИФОДРЮПДРСЛ;

 **5. ВЪЗЛОЖИТЕЛЯТ** може да прекрати действието на договора едностранно като отправи едномесечно писмено предизвестие до **ИЗПЪЛНИТЕЛЯ**, без да дължи неустойки и обезщетения и без необходимост от допълнителна обосновка.

 **(2)** Договорът може да бъде прекратен:

 **1.** по взаимно съгласие на Страните, изразено в писмена форма;

 **2.** когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

 **(3)**  **Възложителят** може да прекрати договора с 15-дневно писмено предизвестие до **Изпълнителя**, когато **Изпълнителят** не може да осигури за целия период на изпълнение екипа, с който е бил определен за изпълнител и не осигурява заместници с еквивалентна квалификация и професионален опит.

 **(4)** **Възложителят** може да прекрати договора с 15-дневно писмено предизвестие до **Изпълнителя**, когато **Възложителят** се откаже от последващо изпълнение на възложената работа, предмет на настоящия договор. В този случай, **Възложителят** е длъжен да изплати на **Изпълнителя** направените разходи по договора към момента на неговото прекратяване.

**(5) ВЪЗЛОЖИТЕЛЯТ** ще прекрати договора при пълно неизпълнение на договорните задължения след санкциониране на **ИЗПЪЛНИТЕЛЯ** по чл.22, ал.1. В този случай **ВЪЗЛОЖИТЕЛЯТ** заплаща на **ИЗПЪЛНИТЕЛЯ** само стойността на тези работи, които са извършени качествено и могат да му бъдат полезни. За претърпените вреди **ВЪЗЛОЖИТЕЛЯ** може да претендира обезщетение извън договорената неустойка.

**(6)**В случай на прекратяване на договора в резултат на настъпили съществени промени в обстоятелствата за изпълнение на поръчката по причини, за които страните не отговарят, **ВЪЗЛОЖИТЕЛЯТ** извършва частично изплащане на дължимите суми по чл. 5, ал. 1 от този Договор, въз основа на протокол, съставен и подписан от страните по договора.

**Чл. 30.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

**1.** **ВЪЗЛОЖИТЕЛЯТ и ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

**2. ИЗПЪЛНИТЕЛЯТ** се задължава да преустанови изпълнението на дейностите по договора, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

**X. ОБЩИ РАЗПОРЕДБИ**

Дефинирани понятия и тълкуване

**Чл. 31. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 32.** При изпълнението на Договора, **ИЗПЪЛНИТЕЛЯТ** и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 33. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно;

**(3)** Не се счита за нарушение на задълженията за неразкриване на Конфиденциална информация, когато:

1. Информацията е станала или става публично достъпна, без нарушаване на този Договор от която и да е от Страните;

2. Информацията се изисква по силата на закон, приложим спрямо която и да е от Страните; или

3. Предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 34. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на дейностите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Авторски права

**Чл. 35. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3) ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 5 (пет) дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

**(4) ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 36.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 37.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 38. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 39.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл. 40. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. **За ВЪЗЛОЖИТЕЛЯ**:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За **ИЗПЪЛНИТЕЛЯ**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

Приложимо право

**Чл. 41.** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 42.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 43.** Този Договор се състои от 20 страници и е изготвен и подписан в 4 четири еднообразни екземпляра – три за **ВЪЗЛОЖИТЕЛЯ** и един за **ИЗПЪЛНИТЕЛЯ.**

Приложения

Към този Договор се прилагат и са неразделна част от него следните приложения:

Приложение № 1 – Технически спецификации;

Приложение № 2 – Техническо предложение на **ИЗПЪЛНИТЕЛЯ**;

Приложение № 3 – Ценово предложение на **ИЗПЪЛНИТЕЛЯ**;

Приложение № 4 - Списък на технически лица, които участникът ще използва за извършване на строителството, включително на тези, отговарящи за контрола на качеството

Приложение № 5 - Копие от валидна застрахователна полица “Професионална отговорност на участниците в проектирането и строителството”.

Документ за предоставена гаранция за добро изпълнение.

**ВЪЗЛОЖИТЕЛ: ..................... ИЗПЪЛНИТЕЛ: ...........................**

**............................................................. .........................................**

 **(име, подпис, печат) (име, подпис, печат)**

**Главен счетоводител: ……………….**